തനിച്ച് താമസിക്കുന്ന വയോധികയ്ക്ക് 14571 രൂപയുടെ വെള്ളക്കരം പരാതിപ്പെട്ടപ്പോള് ജല അതോറിറ്റി ഉദ്യോഗസ്ഥരില് നിന്നും മോശം പെരുമാറ്റം തലസ്ഥാനത്ത് നടന്ന സംഭവം ഇങ്ങനെ.. തിരുവനന്തപുരം: ഒറ്റയ്ക്ക് താമസിക്കുന്ന വയോധികയ്ക്ക് 14571 രൂപയുടെ വെള്ളക്കരത്തിന്റെ ബില് നല്കിയതിനെ കുറിച്ച് അന്വേഷിക്കാന് സംസ്ഥാന മനുഷ്യാവകാശ കമ്മീഷന് ഉത്തരവിട്ടു. ജല അഥോറിറ്റി പേരൂര്ക്കട അസിസ്റ്റന്റ് എന്ജിനിയര് അന്വേഷണം നടത്തി നാലാഴ്ചക്കകം റിപ്പോര്ട്ട് സമര്പ്പിക്കണമെന്ന് കമ്മീഷന് അധ്യക്ഷന് ജസ്റ്റീസ് ആന്റണി ഡൊമിനിക് ആവശ്യപ്പെട്ടു. ശാസ്തമംഗലം സൂര്യഗാര്ഡന്സില് താമസിക്കുന്ന പത്മജ നായര് സമര്പ്പിച്ച പരാതിയിലാണ് നടപടി. പൈപ്പില് ലീക്കുണ്ടെന്ന പേരിലാണ് വന് തുകയുടെ ബില് നല്കിയതെന്ന് പരാതിയില് പറയുന്നു.മേലുദ്യോഗസ്ഥരെ കണ്ട് പരാതി പറഞ്ഞെങ്കിലും ഫലമുണ്ടായില്ല. താന് നല്കിയ പരാതിയില് തീര്പ്പുണ്ടാകുന്നത് വരെ കണക്ഷന് വിച്ഛേദിക്കരുതെന്ന് പരാതിക്കാരി ആവശ്യപ്പെട്ടു. സ്ത്രീയായ തന്നോട് മോശമായി പെരുമാറിയ ജല അതോറിറ്റി ഉദ്യോഗസ്ഥര്ക്കെതിരെ നടപടി വേണമെന്നും പരാതിക്കാരി ആവശ്യപ്പെട്ടു. The post തനിച്ച് താമസിക്കുന്ന വയോധികയ്ക്ക് 14571 രൂപയുടെ വെള്ളക്കരം പരാതിപ്പെട്ടപ്പോള് ജല അതോറിറ്റി ഉദ്യോഗസ്ഥരില് നിന്നും മോശം പെരുമാറ്റം തലസ്ഥാനത്ത് നടന്ന സംഭവം ഇങ്ങനെ. appeared first on RashtraDeepika.